Vincent Van Peteghem

Vincent Van Peteghem (Gent, 28 oktober 1980) is e Vlamsche polletieker vo de CD&V, titelvoernd burgemeister van d' Oost-Vlamsche gemeinte Nazareth-De Pinte en sedert 3 februoari 2025 vicepremier en federoal minister van Begrotinge, belast met Administratieve Vereinvoudiginge, in de regerienge-De Wever. 
 Ipleidienge 
J' hoalde in 2002 zyn diplom van licentioat in de Toegepaste Economische Weet'nschap'n an den Universiteit van Gent en in 2003 e master in Management van Overheidsorganisoasjes. In 2010 hoalde't ie e doctoroat in de Toegepaste Economische Weet'nschap'n.  
 Polletieke carrière 
Je was gemeinteroadslid van De Pinte van 2013-2024 (vanof 2025 van Nazareth-De Pinte), volksverteegnwoordiger van 2016-2019, burgemeister van De Pinte van 2019-2024 (vanof 2025 van Nazareth-De Pinte), Vlams Parlementslid van 2019-2020 en volksverteegnwoordiger van 2024-2025. Van 1 oktober 2020 tout 3 februoari 2025 was't ie vicepremier en federoal minister van Finansjes in de regeringe De Croo.

Ip 3 februoari 2025 kwam't ie hem vicepremier en federoal minister van Begrotinge, belast met Administratieve Vereinvoudiginge in de Regerienge-De Wever.

Categorie:CD&V-polletieker
Categorie:Belgisch volksverteegnwoordiger
Categorie:Belgisch minister
Categorie:Vlams parlementslid
Categorie:Belgisch burgemêester
Categorie:Gent